PMIndiaData/PMIndiaSum huggingface dataset:
గ‌వ‌ర్న‌మెంట్ ఆఫ్ ఇండియా ప్రెసెస్ (జిఐపి ల)  స‌క్ర‌మ వ్య‌వ‌స్థీక‌ర‌ణ‌కు/విలీనానికి మ‌రియు ఆధునికీక‌ర‌ణకు ఆమోదం తెలిపిన మంత్రివ‌ర్గం

గ‌వ‌ర్న‌మెంట్ ఆఫ్ ఇండియా ప్రెసెస్ (జిఐపి లు)/యూనిట్లు పదిహేడింటిని 5 జిఐపిలుగా స‌క్ర‌మ వ్య‌వ‌స్థీక‌రణ/విలీనం మ‌రియు ఆధునికీక‌రణ చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఆమోదాన్ని తెలియ‌జేసింది. ఈ 5 జిఐపి లను న్యూ ఢిల్లీ లోని మాయాపురి, మింటో రోడ్డు మ‌రియు రాష్ట్రప‌తి భ‌వ‌న్‌; మ‌హారాష్ట్ర లోని నాసిక్‌; ప‌శ్చిమ బెంగాల్ లోని కోల్‌క‌తా లో ఉన్న టెంపుల్ స్ట్రీట్ లో ఏర్పాటు చేస్తారు. ఈ 5 ప్రెస్ ల‌ మిగులు భూములను లాభ‌సాటిగా వినియోగించుకోవ‌డంతో పాటు పున‌రభివృద్ధి చేయ‌డమే కాకుండా ఆధునికీక‌రిస్తారు కూడాను. విలీనం చేసే ఇత‌ర ప్రెస్‌లకు చెందిన 468.08 ఎక‌రాల విస్తీర్ణం క‌లిగిన భూములను ప‌ట్ట‌ణాభివృద్ధి మంత్రిత్వ శాఖ లోని భూమి మ‌రియు అభివృద్ధి కార్యాల‌యానికి (ఎల్ & డి ఒ కు) అప్ప‌గిస్తారు. చండీగ‌ఢ్‌, భువ‌నేశ్వ‌ర్ మ‌రియు మైసూరు ల‌లోని గ‌వ‌ర్న‌మెంట్ ఆఫ్ ఇండియా టెక్స్‌ట్ బుక్స్ ప్రెసెస్ (జిఐటిబిపి లు)కు చెందిన 56.67 ఎక‌రాల మేర భూముల‌ను సంబంధిత రాష్ట్ర ప్ర‌భుత్వాల‌కు తిరిగి ఇచ్చేస్తారు. ప్రెస్ ల‌ను ఆధునికీక‌రణతో, ఆ ప్రెస్ లు దేశ‌వ్యాప్తంగా ఉన్న కేంద్ర ప్ర‌భుత్వ కార్యాల‌యాల తాలూకు ముఖ్య‌మైన గోప‌నీయ‌, అత్యావ‌శ్య‌క మ‌రియు బ‌హుళ వ‌ర్ణ‌మ‌య ముద్ర‌ణ ప‌నుల‌ను నిర్వ‌హించ‌గ‌లుగుతాయి. ఖ‌జానా నుండి ఎటువంటి వ్య‌యం చేయ‌న‌క్క‌ర లేకుండానే, ఏ ఉద్యోగినీ ప‌ద‌విలో నుండి తొల‌గించ‌న‌వ‌స‌రం లేకుండానే ఈ ప‌నిని పూర్తి చేస్తారు.
ధర్మస్థల లో శ్రీ మంజునాథ స్వామి దేవాలయంలో అర్చన లో పాల్గొన్న ప్రధాన మంత్రి; ఉజీర్ లో జన సభ ను ఉద్దేశించి ప్రసంగం

ప్రధాన మంత్రి శ్రీ నరేంద్ర మోదీ కర్ణాటక లో తన తొలి విడత పర్యటనలో భాగంగా ఈ రోజు మంగళూరుకు విచ్చేశారు. ధర్మస్థలకు ఆయన వెళ్లి, అక్కడ శ్రీ మంజునాథ స్వామి దేవాలయంలో జరిగిన అర్చన కార్యక్రమంలో పాలు పంచుకొన్నారు. ఉజీర్ లో జరిగిన ఓ జన సభలో ప్రధాన మంత్రి పాల్గొని, ‘ప్రధాన మంత్రి జన్ ధన్ యోజన’ ఖాతాలను కలిగివున్న వారికి రూపే కార్డులను ప్రదానం చేశారు. ‘‘ధరణి మాత ను పరిరక్షించి, తదుపరి తరానికి బదలాయించే కార్యక్రమ’’ ప్రారంభ సూచకంగా ఒక గుర్తింపు చిహ్నాన్ని ఆయన ఆవిష్కరించారు. జన సభను ఉద్దేశించి ఆయన ప్రసంగిస్తూ, భగవాన్ మంజునాథుని పూజించే అవకాశం తనకు దక్కడం పట్ల సంతోషాన్ని వ్యక్తంచేశారు. ప్రస్తుత శతాబ్దం నైపుణ్యాలను అభివృద్ధిపరచుకోవడానికి సంబంధించింది అని ఆయన చెప్పారు. భారతదేశం ఒక యౌవనభరిత దేశం, కాబట్టి, మనం జనాభాపరంగా మనకు ఉన్నటువంటి లాభాంశాన్ని ఉపయోగించుకొనే తీరాలి అని ఆయన ఉద్బోధించారు. మన మునులు, జ్ఞానులు సమాజానికి శతాబ్దాల తరబడి తోడ్పాటును అందించినటువంటి సంస్థలను స్థాపించడమే కాక వాటిని పెంచి పోషిస్తూ వచ్చినట్లు ప్రధాన మంత్రి చెప్పారు. మహిళా స్వయంసహాయ బృందాలకు రూపే కార్డులను అందజేసే అవకాశాన్ని గురించి ప్రధాన మంత్రి మాట్లాడుతూ, డిజిటల్ లావాదేవీల పట్ల వ్యక్తం అవుతున్న ఉత్సాహం చూస్తే తనకు సంతోషంగా ఉందన్నారు. ‘భీమ్ యాప్’ ను వినియోగించుకోవలసిందిగాను, నగదు రహిత లావాదేవీలకు మళ్లవలసిందిగాను ప్రజలకు ఆయన విజ్ఞప్తి చేశారు. ఇది నిజాయతీతో కూడిన శకం, వ్యవస్థను మోసం చేసే వారికి ఇందులో స్థానం లేదని ప్రధాన మంత్రి అన్నారు. భారత ప్రభుత్వంలో ప్రతి ఒక్క రూపాయిని, ప్రతి ఒక్క వనరును భారతీయుల సంక్షేమానికి వినియోగిస్తున్నట్లు ప్రధాన మంత్రి తెలిపారు. అభివృద్ధి ఫలాలు- ఎటువంటి అవినీతికి తావు లేకుండా- అవి ఉద్దేశించిన లబ్ధిదారులకు అందేటట్లుగా మేం చూస్తున్నాం అని కూడా ఆయన చెప్పారు. ప్రస్తుతం జల సంరక్షణ మనకు ఒక పెను సవాలుగా నిలచింది అని శ్రీ నరేంద్ర మోదీ అన్నారు. మనం స్వల్ప కాలిక లాభాల కోసం ఆలోచించకుండా, ప్రకృతితో సామరస్యంగా జీవించడానికి ప్రాముఖ్యాన్ని ఇవ్వవలసిన అవసరం కూడా ఉందని ఆయన చెప్పారు. నీటిని సంరక్షించడంలో దోహదం చేసే బిందు సేద్యం వంటి పద్ధతులను అనుసంరించండి అంటూ కర్ణాటక వ్యవసాయదారులకు ఆయన పిలుపునిచ్చారు.
ప్రపంచ కుస్తీ చాంపియన్శిప్ స్ లో కాంస్య పతకం గెలుచుకొన్నందుకు వినేశ్ ఫొగాట్ కు మరియు బజ్ రంగ్ పూనియా కుఅభినందనలు తెలిపిన ప్రధాన మంత్రి

బెల్ గ్రేడ్ లో జరిగిన వరల్డ్ రెస్ లింగ్ చాంపియన్ శిప్ స్ లో కంచు పతకం గెలుచుకొన్నందుకు వినేశ్ ఫొగాట్ గారి ని మరియు శ్రీ బజ్ రంగ్ పూనియా ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘మన రెస్ లర్ లు మనలను గర్వపడేటట్టు చేశారు. బెల్ గ్రేడ్ లో జరిగిన వరల్డ్ రెస్ లింగ్ చాంపియన్ శిప్ స్ లో కాంస్య పతకాల ను గెలుచుకొన్న @Phogat_Vinesh మరియు @BajrangPunia గారు లకు ఇవే అభినందన లు. ఈ ప్లాట్ ఫార్మ్ లో రెండు పతకాల ను గెలిచిన ఒకటో భారతీయ మహిళ గా వినేశ్ నిలవడం మరియు బజ్ రంగ్ తన నాలుగో పతకాన్ని గెలవడం వల్ల ఇది మరింత ప్రత్యేకం గా ఉంది’’ అని పేర్కొన్నారు.
ప్ర‌ధాన మంత్రికి రాఖీ క‌ట్టిన 103 ఏళ్ళ వితంతువు శ్రీ‌మ‌తి శ‌ర్బ‌తీ దేవి

‘ర‌క్షా బంధ‌న్’ పర్వదినాన్ని పురస్కరించుకొని 103 ఏళ్ళ వితంతువు శ్రీ‌మ‌తి శర్బ‌తీ దేవి ఈ రోజు ప్ర‌ధాన మంత్రి నివాసాన్ని సంద‌ర్శించి ప్ర‌ధాన మంత్రి శ్రీ న‌రేంద్ర మోదీ మణికట్టుకు రాఖీని క‌ట్టారు. శ్రీమ‌తి శ‌ర్బ‌తీ దేవి తన సోద‌రుడిని దాదాపు 50 సంవ‌త్స‌రాల కింద‌ట కోల్పోయారు. ఈ కారణంగా ఆమె ఎల్లప్పుడూ- మరీ ముఖ్యంగా రాఖీ పండుగ రోజున- తన సోద‌రుడు లేని లోటును తలచుకొని దు:ఖిస్తూ ఉండే వారు. ఈ సంగతిని ఆమె కుమారుడు ఒక ఉత్త‌రం ద్వారా ప్ర‌ధాన మంత్రి దృష్టికి తీసుకువ‌చ్చారు. ఇది జ‌రిగాక ప్ర‌ధాన మంత్రి శ్రీ‌మ‌తి శ‌ర్బ‌తీ దేవిని, ఆమె కుటుంబ స‌భ్యులను ఈ రోజు త‌న నివాసానికి విచ్చేయ‌వ‌ల‌సిందంటూ ఆహ్వానం పంపారు. శ్రీ‌మ‌తి శ‌ర్బ‌తీ దేవి ప్ర‌ధాన మంత్రితో భేటీ అయ్యి, ఆయ‌న మణికట్టుకు రాఖీని క‌ట్టి అత్యంత ప్రసన్నురాలు అయ్యారు. ప్ర‌ధాన మంత్రి తో ఈ రోజు ఆమె ఆత్మీయ సమావేశం చాలా బాగా సాగింది.
ఆఫ్ఘ‌నిస్థాన్ అధ్య‌క్షుడికి కృత‌జ్ఞ‌త‌లు తెలిపిన ప్ర‌ధాన‌మంత్రి

ఆఫ్ఘ‌నిస్థాన్ అధ్య‌క్షుడు శ్రీ అష్రాఫ్ ఘ‌నీ , కోవిడ్ -19 అత్య‌వ‌స‌ర నిధికి త‌మ వంతు స‌హాయాన్ని ప్ర‌క‌టించినందుకు ప్ర‌ధాన‌మంత్రి శ్రీ న‌రేంద్ర‌మోదీ కృత‌జ్ఞ‌త‌లు తెలిపారు. ద‌క్షిణాసియాలో పొరుగు దేశాల‌కు సంఘీభావంగా ఆఫ్ఘ‌నిస్థాన్ , కోవిడ్ -19 అత్య‌వ‌స‌ర నిధికి త‌మ‌ వంతు స‌హాయంగా 1 మిలియ‌న్ డాల‌ర్లు అందిస్తున్నందుకు ఆఫ్ఘ‌నిస్థౄన్ అధ్య‌క్షుడు అష్రాఫ్ ఘ‌నికి కృత‌జ్ఞ‌త‌లు. అని ప్ర‌ధాన‌మంత్రి అన్నారు. ఆఫ్ఘ‌నిస్థాన్ అధ్య‌క్షుడు శ్రీ అష్రాఫ్ ఘ‌నీ , కోవిడ్ -19 అత్య‌వ‌స‌ర నిధికి త‌మ వంతు స‌హాయాన్ని ప్ర‌క‌టించినందుకు ప్ర‌ధాన‌మంత్రి శ్రీ న‌రేంద్ర‌మోదీ కృత‌జ్ఞ‌త‌లు తెలిపారు. ద‌క్షిణాసియాలో పొరుగు దేశాల‌కు సంఘీభావంగా ఆఫ్ఘ‌నిస్థాన్ , కోవిడ్ -19 అత్య‌వ‌స‌ర నిధికి త‌మ‌ వంతు స‌హాయంగా 1 మిలియ‌న్ డాల‌ర్లు అందిస్తున్నందుకు ఆఫ్ఘ‌నిస్థౄన్ అధ్య‌క్షుడు అష్రాఫ్ ఘ‌నికి కృత‌జ్ఞ‌త‌లు. అని ప్ర‌ధాన‌మంత్రి అన్నారు.
‘ఆధార్’, ‘ప్రయోజనాల ప్రత్యక్ష బదిలీ’ కార్యక్రమాల పురోగతిని సమీక్షించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ‘ఆధార్’, ‘ప్రయోజనాల ప్రత్యక్ష బదిలీ’ కార్యక్రమాల అమలులో పురోగతిని ఈ రోజు ఒక ఉన్నత స్థాయి సమావేశంలో సమీక్షించారు. రెండు గంటల సేపు జరిగిన సమావేశంలో.. ‘ఆధార్’ సంఖ్య నమోదులోను, లబ్ధిదారుల గుర్తింపు ప్రక్రియను క్రమబద్ధం చేసేందుకు వీలుగా ‘ఆధార్’ సంఖ్యలను ఆధికారిక సమాచార నిధులతో అనుసంధానం చేయడంలోను ఇంతదాకా చోటు చేసుకున్న పురోగతిని గురించి ప్రధాన మంత్రికి వివరించారు. ప్రయోజనాలు ప్రజలకు సరిగా చేరేటట్లు చూడటం ఈ కార్యక్రమ ముఖ్యోద్దేశం. 2015- 16లో రూ.61,000 కోట్లకు పైగా డబ్బు 30 కోట్ల మందికి పైగా లబ్ధిదారులకు ‘ప్రయోజనాల ప్రత్యక్ష బదిలీ’ ద్వారా పంపకం అయిందని తెలియజేశారు. ఇందులో ఎమ్ జి ఎన్ ఆర్ ఇ జి ఎస్ కింద రూ.25,000 కోట్లకు పైగా, మరియు పి ఎ హెచ్ ఎ ఎల్ (ఎల్ పి జి కి సంబంధించినది) కింద రూ.21,000 కోట్లకు పైగా పంపకం అయిన డబ్బు కలసివుంది. ప్రయోజనాల ప్రత్యక్ష బదిలీ (డి బి టి) కారణంగా వివిధ సంక్షేమ పథకాలలో చెప్పుకోదగిన మొత్తాల ఆదా సాధ్యపడింది. అంతే కాక ఈ కార్యక్రమం నకిలీ లబ్ధిదారుల ఏరివేతకు కూడా తోడ్పడింది. ఉదాహరణకు.. 1.6 కోట్లకు పైగా కల్పిత రేషన్ కార్డులను తొలగించడం జరిగింది. ఇది సుమారు రూ.10,000 కోట్ల ఆదాకు దారి తీసింది. అలాగే పి ఎ హెచ్ ఎ ఎల్ .. పహల్.. పథకంలో నుంచి 3.5 కోట్ల నకిలీ లబ్ధిదారులను ఏరివేసినందువల్ల ఒక్క 2014- 15లోనే రూ.14,000 కోట్లకు పైగా మొత్తం ఆదా అయింది. ఎమ్ జి ఎన్ ఆర్ ఇ జి ఎస్ లోను 2015-16లో రూ.3,000 కోట్ల వరకు (ఇంచుమించు 10 శాతం) ఆదా అయినట్లు అంచనా వేశారు. డి బి టి ద్వారా అనేక రాష్ట్రాలు, కేంద్ర పాలిత ప్రాంతాలు కూడా గణనీయ స్థాయిలో డబ్బును మిగుల్చుకోగలిగాయి. దోషాలకు తావు ఉండని వేదికను నిర్మించడానికి ప్రాముఖ్యం ఇవ్వాలని, ఉద్దేశించిన లబ్ధిదారులు ప్రయోజనాలను సకాలంలో అందుకొనేటట్లుగా చూడాలని సమావేశంలో ప్రధాన మంత్రి స్పష్టం చేశారు. కొత్త యంత్రాంగాలను ఆచరణలోకి తీసుకువస్తున్న క్రమంలో అవి ఏ లబ్ధిదారుకు అసౌకర్యం కలిగించకుండా జాగ్రత్త వహించాలని సంబంధిత విభాగాలను ఆయన ఆదేశించారు. అధికారులు వారి వ్యవస్థలను పెద్ద స్థాయిలో అమలు చేయడం మొదలుపెట్టే ముందు వాటిని సక్రమంగా పరీక్షించుకోవాలని ప్రధాన మంత్రి సూచించారు. ఎన్ జి ఒ లకు ఒక విశిష్ట గుర్తింపు వ్యవస్థను కల్పించే దిశగా తీసుకొంటున్న చర్యలను గురించి ఈ సమావేశంలో ప్రధాన మంత్రి దృష్టికి తీసుకువచ్చారు. నీతి ఆయోగ్ నిర్వహిస్తున్న ఎన్ జి ఒ దర్పణ్ పోర్టల్ లో ప్రస్తుతం 71,000 కు పైగా ఎన్ జి ఒ లు నమోదై ఉన్నాయి.
ఢిల్లీ లో మ‌ధ్య ప్ర‌దేశ్ రాష్ట్ర అతిథి గృహ నిర్మాణానికి మ‌ధ్య ప్ర‌దేశ్ ప్ర‌భుత్వానికి భూమిని కేటాయించేందుకు ఆమోదం తెలిపిన మంత్రివ‌ర్గం

ఢిల్లీ లో మ‌ధ్య ప్ర‌దేశ్ ప్ర‌భుత్వ అతిథి గృహాన్ని నిర్మించ‌డానికి న్యూ ఢిల్లీ లోని చాణ‌క్య‌పురిలో ఉన్న డాక్ట‌ర్ రాధాకృష్ణ‌న్ మార్గ్‌, మ‌రియు జీస‌స్ అండ్ మేరీ మార్గ్‌ ల‌తో కూడివున్న టి-జంక్ష‌న్ వ‌ద్ద 1.478 ఎక‌రాలు లేదా 5882.96 చ‌ద‌ర‌పు మీట‌ర్ల మేర విస్త‌రించిన ప్లాట్ నంబ‌ర్ 29-C & 29-D భూమిని ఈ కింద పేర్కొన్న ష‌ర‌తుల‌తో ప్ర‌స్తుతం చ‌లామ‌ణిలో ఉన్న రేట్ల ప్ర‌కారం మ‌ధ్య ప్ర‌దేశ్ ప్ర‌భుత్వానికి కేటాయించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు సమావేశమైన కేంద్ర మంత్రివర్గం ఆమోదం తెలిపింది. (i) మ‌ధ్య ప్ర‌దేశ్ ప్ర‌భుత్వం త‌న‌కు కేటాయించిన స్థ‌లంలో త‌మ స్టేట్ గెస్ట్ హౌస్ నిర్మాణం పూర్తి అయిన త‌రువాత న్యూ ఢిల్లీ లో 2, గోపినాథ్ బార్దోలాయ్ మార్గ్‌, చాణ‌క్య‌పురి లోని 0.89 ఎక‌రాల భూమిని L&DO/MoHUA కు వ‌దులుకొంటుంది. (ii) రెండు స్థలాలు ఒకే భూమి రేట్ల జోన్‌కు చెందివున్న కార‌ణంగా, 0.59 ఎక‌రాలకు భూమికి గాను వ్యత్యాసంగా ఉన్న విలువను మధ్య ప్రదేశ్ ప్రభుత్వం ప్రస్తుత భూ విలువల ప్రకారం చెల్లిస్తుంది. (iii) అలాగే మ‌ధ్య ప్ర‌దేశ్ ప్ర‌భుత్వం ఇప్పటికే తన స్వాధీనంలో ఉన్న 0.89 ఎక‌రాలకుగాను ఆక్యుపేష‌న్ చార్జీల‌ను ప్రస్తుత భూమి రేట్లను అనుస‌రించి- ఆ స్థ‌లాన్ని L&DO/MoHUA కు వ‌ద‌లుకునేంత వ‌ర‌కు- చెల్లిస్తుంది. మ‌ధ్య ప్ర‌దేశ్ ప్ర‌భుత్వ తన స్టేట్ గెస్ట్ హౌస్ ను ప్ర‌స్తుత మ‌రియు భావి అవ‌స‌రాల‌ను దృష్టిలో పెట్టుకొని అన్ని ఆధునిక స‌దుపాయాల‌తోనూ నిర్మించుకొనేందుకు ఈ భూమి కేటాయింపు మ‌ధ్య ప్ర‌దేశ్ ప్ర‌భుత్వానికి ఉప‌యోగ‌ప‌డనుంది. ఈ భూమిని మ‌ధ్య ప్ర‌దేశ్ ప్ర‌భుత్వం త‌న స్టేట్ గెస్ట్ హౌస్ నిర్మాణం కోసం కాకుండా మ‌రే ప‌నికీ వినియోగించ‌దు. భ‌వ‌నాన్ని నిర్మించేట‌ప్పుడు, మ‌ధ్య ప్ర‌దేశ్ ప్ర‌భుత్వం ప్ర‌స్తుత భ‌వ‌న నిర్మాణ ఉప నిబంధ‌న‌లన్నింటినీ, విపుల ప్ర‌ణాళిక నియ‌మాల వంటి వాటిని కూడా అనుస‌రిస్తుంది.
గుడ్ ఫ్రైడే నాడు యేసు క్రీస్తు ను స్మరించిన ప్రధాన మంత్రి

ప్రధాన మంత్రి శ్రీ న‌రేంద్ర మోదీ గుడ్ ఫ్రైడే నాడు యేసు క్రీస్తు త్యాగాన్ని, సేవను స్మరించారు. “ఈ రోజు, గుడ్ ఫ్రైడే నాడు యేసు క్రీస్తు యొక్క త్యాగాన్ని, ఆయన చేసిన సేవలను మనం స్మరించుకుందాం. మానవాళి వేదనను ఉపశమింపజేయడానికి ఆయన తన ప్రాణాన్ని సమర్పించారు” అని ప్రధాన మంత్రి తన సందేశంలో పేర్కొన్నారు.
బ‌యోఎన‌ర్జీ రంగం లో స‌హ‌కారం కోసం బ్రెజిల్ కు మ‌రియు భార‌త‌దేశాని కి మ‌ధ్య ఎంఒయు పై సంత‌కాల కు ఆమోదం తెలిపిన మంత్రిమండ‌లి

బ‌యోఎన‌ర్జీ రంగం లో స‌హ‌కారం కోసం బ్రెజిల్ కు మ‌రియు భార‌త‌దేశాని కి మ‌ధ్య అవ‌గాహ‌న పూర్వ‌క ఒప్పంద (ఎంఒయు) ప‌త్రం పై సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ సమావేశం ఆమోదం తెలిపింది. ప్ర‌పంచం లో శ‌క్తి ని వినియోగించుకొంటున్న ప్ర‌ధానమైన దేశాల లో భార‌త‌దేశం, బ్రెజిల్ లు ఉన్నాయి. బ్రెజిల్ యావ‌త్తు లాటిన్ అమెరికా మ‌రియు కెరేబియ‌న్ (ఎల్ఎసి) ప్రాంతం లో భార‌త‌దేశాని కి అతి ప్ర‌ధాన‌మైన వ్యాపార భాగ‌స్వామ్య దేశాల లో ఒక దేశం గానూ ఉంది. ప్ర‌స్తుతం బ్రెజిల్ ప్ర‌పంచం లో కెల్లా రెండో అతి పెద్ద బ‌యోఫ్యూయ‌ల్స్ ఉత్ప‌త్తిదారు దేశం గా కూడా ఉంది. బ్రెజిల్ యొక్క శ‌క్తి మిశ్ర‌ణం లో 18 శాతం మేర‌కు బ‌యోఫ్యూయ‌ల్స్, ఇంకా బ‌యో ఇలెక్ట్రిసిటీ లు లెక్క కు వ‌స్తున్నాయి. బ‌యోఫ్యూయ‌ల్స్ రంగం లో భార‌త‌దేశం సైతం ప్ర‌ధానం గా దృష్టి ని కేంద్రీక‌రించింది. బ‌యోఫ్యూయ‌ల్స్ కు సంబంధించి 2018వ సంవ‌త్స‌రం లో నూత‌న విధానాన్ని ప్రకటించిన మేరకు 2030వ సంవ‌త్స‌రం క‌ల్లా పెట్రోల్ లో ఇథ‌నాల్ ను 20 శాతం మేర‌కు మేళ‌వించాల‌ని, డీజ‌ల్ లో 5 శాతం మేర‌కు బ‌యోడీజ‌ల్ ను మేళ‌వించాల‌ని భార‌త‌దేశం ల‌క్ష్యం గా పెట్టుకొంది. బ్రెజిల్ అధ్య‌క్షుడు మ‌రియు భార‌త‌దేశ ప్ర‌ధాన మంత్రి శ్రీ న‌రేంద్ర మోదీ లు 2016వ సంవ‌త్స‌రం లో భార‌త‌దేశం లో స‌మావేశ‌మైన సంద‌ర్భం లో రెండో త‌రం బ‌యోఫ్యూయ‌ల్స్ రంగం తో పాటు అక్ష‌య శ‌క్తి తాలూకు ప‌రిశోధ‌న రంగంలోను, అభివృద్ధి రంగం లోను స‌హ‌కారాన్ని అందించుకోవాల‌ని ఉభ‌య ప‌క్షాలు అంగీక‌రించాయి. ఈ మేర‌కు బ‌యోఫ్యూయ‌ల్, బ‌యో ఇలెక్ట్రిసిటీ, బ‌యో గ్యాస్ స‌ప్ల‌య్-చైన్స్ ల లో పెట్టుబ‌డి ని ప్రోత్స‌హించ‌డం కోసం, ఆయా రంగాల లో స‌హ‌క‌రించుకోవ‌డం కోసం ఒక ఫ్రేమ్ వ‌ర్క్ ను ఎంఒయు అందిస్తుంది. వ్య‌ావ‌సాయిక ప‌ద్ధ‌తుల కు మ‌రియు విధానాల కు సంబంధించిన స‌మాచారాన్ని ఇచ్చి పుచ్చుకోవ‌డం, బ‌యోఫ్యూయ‌ల్స్ వినియోగం పై ఆధార‌ప‌డిన‌టువంటి హ‌రిత‌ వాయు ఉద్గార స్థాయిల‌ ను త‌గ్గించ‌డం కోసం అవ‌లంబించ‌వ‌ల‌సిన విధానాలు; వ్య‌వ‌స్థీకృత విప‌ణి లో వ్యాపారాని కి ఉద్దేశించిన ఉద్గార న్యూనీక‌ర‌ణ ధ్రువ ప‌త్రాల జారీ, శిలాజ జ‌నిత ఇంధ‌నాల తో వేరు వేరు శాతాల‌ బ‌యోఫ్యూయ‌ల్స్ ను మిళితం చేయడానికి సంబంధించినంత వ‌ర‌కు ఇంజిన్‌ లలో మ‌రియు ఇంధ‌నాల లో ప్ర‌వేశ‌పెట్ట‌వ‌ల‌సిన‌టువంటి మార్పు చేర్పులు / సర్దుబాటులు.. ఇవన్నీ కూడాను ఎంఒయు ముఖ్య అంశాలు గా ఉన్నాయి.
శ్రీ అటల్‌ బిహారీ వాజ్‌పేయి జయంతి సందర్భంగా ప్రధానమంత్రి నివాళి

మాజీ ప్రధాని శ్రీ అటల్ బిహారీ వాజ్‌పేయి జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ సందర్భంగా అటల్ బిహారీ వాజ్‌పేయి గురించి తన మనోభావాలను ప్రజలతో పంచుకున్నారు. ఈ మేరకు ఒక ట్వీట్‌ ద్వారా పంపిన సందేశంలో: “అటల్ జీ జయంతి సందర్భంగా ఆయనకు నివాళి అర్పిస్తున్నాను. భారతదేశ ప్రగతికి ఆయన చేసిన అవిరళ కృషి చిరస్మరణీయం. ఆయన నాయకత్వం, దృక్పథం లక్షలాది ప్రజలను చైతన్యవంతం చేస్తాయి” అని ప్రధానమంత్రి పేర్కొన్నారు.
‘ప్రధాన మంత్రి ఉజ్జ్వల యోజన’ను బలియా లో ప్రారంభించిన ప్రధాన మంత్రి; 5 కోట్ల మంది లబ్ధిదారులకు ఉచితంగా వంట గ్యాస్ కనెక్షన్ లను మూడేళ్లలో సమకూర్చనున్నారు

ప్రధాన మంత్రి శ్రీ నరేంద్ర మోదీ ఈ రోజు బలియా లో ‘ప్రధాన మంత్రి ఉజ్జ్వల యోజన’ను ప్రారంభించారు. ఈ పథకం పేదరిక రేఖకు దిగువన ఉన్న 5 కోట్ల మంది లబ్ధిదారులకు రానున్న మూడు సంవత్సరాలలో వంట గ్యాసును ఉచితంగా సమకూర్చే ధ్యేయంతో ప్రవేశపెట్టబడింది. మే ఒకటో తేదీని శ్రామిక దినోత్సవంగా జరుపుకొంటున్నామని ప్రధాన మంత్రి గుర్తుకు తెస్తూ, ఈ శతాబ్దంలో ప్రపంచ వ్యాప్తంగా ఉన్న శ్రామికులు అందరి ధ్యేయం ప్రపంచాన్ని ఒక్కటి చేయడమే కావాలి అని అన్నారు. పేదల సంక్షేమం పైన కేంద్ర ప్రభుత్వం ప్రధానంగా దృష్టిని కేంద్రీకరించిందని ప్రధాన మంత్రి స్పష్టం చేశారు. గత రెండు సంవత్సరాలలోనూ శ్రామికుల సంక్షేమం కోసం కేంద్ర ప్రభుత్వం వివిధ చర్యలను చేపట్టిన సంగతిని ఆయన ఈ సందర్భంగా ప్రస్తావించారు. శ్రమ్ సువిధ పోర్టల్ ను, శ్రామికులకు లేబర్ ఐడెంటిటీ నంబరులను ఇవ్వడాన్ని గురించి కూడా ఆయన జ్ఞాపకం చేశారు. విప్లవకారుడు మంగళ్ పాండే పుట్టిన గడ్డ బలియా అని ప్రధాన మంత్రి అంటూ, దశాబ్దాల తరబడి తూర్పు ఉత్తర ప్రదేశ్ అభివృద్ధికి నోచుకోలేదు అని చెప్పారు. ఈ ప్రాంతంలో ఇప్పుడు అనుసంధానాన్ని పటిష్టం చేస్తున్నట్లు ఆయన పేర్కొన్నారు. ఉత్తర ప్రదేశ్ పురోభివృద్ధికి కేంద్ర ప్రభుత్వం అపారంగా నిధులను కేటాయిస్తున్నట్లు వెల్లడించారు. గ్రామాలకు విద్యుత్తు సదుపాయాన్ని కల్పించడంలో శీఘ్ర ప్రగతి నమోదైనట్లు తెలిపారు. మనం పేదరికంపైన చేస్తున్న పోరాటం బలపడాలి అంటే, పురోగతి ఫలాలు దేశంలోని తూర్పు ప్రాంతానికి అంది తీరాలి అని ఆయన చెప్పారు. పథకాల రూపకల్పన అనేది వోటర్ల ప్రయోజనాలను పొందడం కోసం మాత్రమే కాకుండా, పేదల సంక్షేమాన్ని మనస్సులో పెట్టుకొని జరగాలి అని ప్రధాన మంత్రి స్పష్టం చేశారు. ‘ప్రధాన మంత్రి ఉజ్జ్వల యోజన’ బీదలకు, మరీ ముఖ్యంగా మహిళలకు మేలు చేసేదే అని ఆయన అన్నారు.
డెంటల్ కౌన్సిల్ మ‌రింత స‌మ‌ర్థ‌వంతం/మరింత పటిష్ఠం

దేశంలో దంత వైద్యమండలిని మరింత సమర్థవంతంగా నిలపడం లక్ష్యంగా ప్రధాన మంత్రి శ్రీ నరేంద్ర మోదీ నాయకత్వంలో సమావేశమైన కేంద్ర మంత్రిమండలి డెంటిస్టుల చట్టం 1948 (1948లోని 16వ నిబంధన) సవరణకు ఆమోదముద్ర వేసింది. దీని వల్ల డెంటల్ కౌన్సిల్ ఆఫ్ ఇండియా, రాష్ట్ర స్థాయి డెంటల్ కౌన్సిళ్లు, జాయింట్ స్టేట్ డెంటల్ కౌన్సిళ్లలో సభ్యత్వ నిబంధనల్లో అవసరమైన మార్పులు చేయడానికి వీలు కలుగుతుంది. ప్రభావం: ఈ సవరణ వల్ల దేశంలో డెంటల్ కౌన్సిళ్లను పునర్నిర్మించే అవకాశం కలుగుతుంది. ఇక నుంచి డెంటల్ కౌన్సిళ్లలో కేంద్ర ప్రభుత్వ ప్రతినిధులు, ఎన్నికైన ప్రజాప్రతినిధులకు భాగస్వామ్యం తప్పనిసరి కాదు. వచ్చే పార్లమెంటు సమావేశాల్లో ఈ బిల్లును ప్రవేశపెడతారు. వివరాలు: డెంటిస్టుల చట్టం 1948లోని ఈ దిగువ నిబంధనలను సవరిస్తారు. (i) డెంటల్ కౌన్సిల్ ఆఫ్ ఇండియా చట్టం సెక్షన్ 3లోని క్లాజ్ (ఎఫ్) కింద డెంటల్ కౌన్సిల్ లో సభ్యత్వం (ii) ఇదే చట్టంలోని సెక్షన్ 21 క్లాజ్ (బి), సెక్షన్ 23 క్లాజ్ (బి) కింద రాష్ట్ర కౌన్సిళ్లు, జాయింట్ స్టేట్ డెంటల్ కౌన్సిళ్లలో సభ్యత్వం పూర్వాపరాలు: ప్రస్తుతం అమలులో ఉన్న చట్టంలోని నిబంధనల కింద పార్ట్ బిలో నమోదైన డెంటిస్టుల ప్రతినిధులను కేంద్ర ప్రభుత్వ నామినీలుగాను, పార్ట్ బి కింద రాష్ర్టాలు/ జాయింట్ స్టేట్ కౌన్సిళ్లలో నలుగురు/ ఇద్దరేసి సభ్యుల ఎన్నిక ప్రాధాన్యం కోల్పోయింది. వారి ప్రాతినిధ్యాల్లో పునరుక్తిని తొలగించడం కోసం ఇక నుంచి ఆయా సభ్యత్వాలు తప్పనిసరి కాకుండా ఉండేందుకు అందుకు సంబంధించిన నిబంధనలు తొలగించాలని కేంద్రప్రభుత్వం నిర్ణయించింది.
దోహాలో కార్మిక శిబిరాన్ని సందర్శించిన ప్రధాని

ప్రధాని శ్రీ నరేంద్రమోదీ ఆదివారం దోహా డౌన్ టౌన్ లోని మెషీరెబ్ లో ఉన్న భారత కార్మికుల శిబిరాన్ని సందర్శించారు. ప్రధాని సందర్శనను పురస్కరించుకుని సమావేశమైన కార్మికులనుద్దేశించి ప్రసంగిస్తూ దోహాలో తన తొలి కార్యక్రమం వారిని కలవడమేనని చెప్పారు. కార్మికులు ఎదుర్కొంటున్న సమస్యలు తనకు తెలుసునని, వాటిని ఖతార్ నాయకులతో సమావేశం సమయంలో చర్చిస్తానని వారికి ప్రధాని హామీ ఇచ్చారు. కార్మికులతో ముఖాముఖి మాట్లాడడానికి వచ్చే ముందు అక్కడ ఉన్న వైద్యశిబిరాన్ని సందర్శించిన ప్రధాని కార్మికుల ఆరోగ్య సంరక్షణలో వైద్యుల కృషిని ప్రశంసించారు. కార్మికులతో ముఖాముఖి సమావేశం అనంతరం ప్రధాని ఒక్కో టేబుల్ వద్దకు వెళ్తూ ఒక్కో బృందంతో వేర్వేరుగా మాట్లాడుతూ కాలం గడిపారు. వారితో కలిసి భోజనం చేశారు.
ప్ర‌ధాన మంత్రి తో సింగ‌పూర్ మాన్య గౌర‌వ సీనియ‌ర్ మంత్రి శ్రీ గోహ్ చోక్ టోంగ్ భేటీ

సింగ‌పూర్ మాన్య సీనియ‌ర్ మంత్రి శ్రీ గోహ్ చోక్ టోంగ్ ఈ రోజు ప్ర‌ధాన మంత్రి శ్రీ న‌రేంద్ర మోదీ ని క‌లుసుకొన్నారు. ఈ సంద‌ర్భంగా ప్ర‌ధాన మంత్రి త‌మ మధ్య ఉన్నటువంటి సుదీర్ఘ సాన్నిహిత్యాన్ని స్నేహపూర్వకంగా జ్ఞప్తికి తెచ్చుకొన్నారు. అలాగే, శ్రీ గోహ్ చోక్ టోంగ్ ఈ సంవ‌త్స‌రం ఆరంభంలో లీ కువాన్ యూ స్కూల్ ఆఫ్ ప‌బ్లిక్ పాలిసి పాల‌క మండ‌లికి అధ్య‌క్షునిగా ప‌ద‌వీ బాధ్య‌త‌లను స్వీక‌రించడం పట్ల శ్రీ గోహ్ చోక్ టోంగ్ ను ప్ర‌ధాన మంత్రి అభినందించారు. ఇటీవ‌ల కొన్ని సంవ‌త్స‌రాలుగా భార‌త‌దేశానికి, సింగ‌పూర్ కు మ‌ధ్య అనేక ఉన్న‌త స్థాయి రాక‌పోక‌లు చోటుచేసుకొన్నందువల్ల లభించిన ఊతాన్ని ప్ర‌ధాన మంత్రి స్వాగ‌తించారు. వ్యాపారం & పెట్టుబ‌డులు, అనుసంధానం, ర‌క్ష‌ణ‌, ఇంకా భ‌ద్ర‌త రంగాల‌తో పాటు అన్ని రంగాల‌లో ద్వైపాక్షిక సంబంధాలు పటిష్టం కావడాన్ని ఆయ‌న ప్రశంసించారు. ఇండియా- ఏశియ‌న్ సుదృఢ సంబంధాల పునాది మీద నిర్మించిన‌టువంటి భార‌త‌దేశ ‘యాక్ట్ ఈస్ట్ పాలిసి’లో సింగ‌పూర్ కు ఒక ప్ర‌త్యేక స్థానం ఉంద‌ని ప్ర‌ధాన మంత్రి అన్నారు. భార‌త‌దేశంతో ఏశియ‌న్ సంబంధాలు ఏర్ప‌ర‌చుకోవలసిందిగా తొలి ద‌శ‌ లోనే గ‌ట్టి మ‌ద్ద‌తునిచ్చిన ఖ్యాతి శ్రీ గోహ్ చోక్ టోంగ్ కే ద‌క్కుతుంద‌ని ప్ర‌ధాన మంత్రి అన్నారు. పరస్పర ప్రయోజనాలు ముడిపడినటువంటి ప్రాంతీయ అంశాలను మరియు ప్ర‌పంచ అంశాల‌ను గురించి నేత‌లు ఇరువురూ చ‌ర్చించారు.
భార‌త‌దేశానికి, బ‌ల్గేరియా కు మ‌ధ్య ప‌ర్య‌ట‌న రంగం లో ఎంఒయు పై సంత‌కాల‌కు ఆమోదం తెలిపిన మంత్రివ‌ర్గం

భార‌త‌దేశం, బ‌ల్గేరియా ల మ‌ధ్య ప‌ర్య‌ట‌న రంగ సంబంధిత స‌హ‌కారాన్ని బలోపేతం చేసుకొనేందుకు అవ‌గాహ‌న పూర్వ‌క ఒప్పంద ప‌త్రం (ఎంఒయు) పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: ఈ అవ‌గాహ‌న పూర్వ‌క ఒప్పంద ప‌త్రం ప్రధాన ఉద్దేశాలలో: ఎ) ప‌ర్యట‌న రంగం లో ద్వైపాక్షిక స‌హ‌కారాన్ని విస్త‌రింప జేసుకోవ‌డం, బి) ప‌ర్య‌ట‌న‌ కు సంబంధించిన స‌మాచారాన్ని పరస్పరం వెల్లడి చేసుకోవ‌డం, సి) హోట‌ళ్ళు, ఇంకా టూర్ ఆప‌రేట‌ర్ లు స‌హా ప‌ర్య‌ట‌న రంగం లోని అన్ని వ‌ర్గాల‌ మ‌ధ్య స‌హ‌కారాన్ని ప్రోత్స‌హించ‌డం, డి) మాన‌వ వ‌న‌రుల అభివృద్ధి లో స‌హ‌కారానికి ఉద్దేశించినటువంటి ఆదాన ప్ర‌దాన కార్య‌క్ర‌మాన్ని ఏర్పాటు చేయడం, ఇ) ఇరు దేశాల‌ లో ప‌ర్య‌ట‌న‌ల‌ను ప్రోత్స‌హించేందుకు గాను టూర్ ఆప‌రేట‌ర్ లు/ప్ర‌సార మాధ్య‌మాలు/ఒపీనియన్ మేకర్ ల ల రాక‌పోక‌ల‌కు వీలు కల్పించడం, ఎఫ్) అభివృద్ధి, మార్కెటింగ్‌, గ‌మ్యాల వికాసం మ‌రియు గమ్యాల నిర్వ‌హ‌ణ రంగాల‌ లో అనుభ‌వాల‌ను ఇచ్చి పుచ్చుకోవ‌డం, జి) రెండు దేశాల‌ను ఆకర్ష‌ణీయ‌మైన ప‌ర్య‌ట‌క గ‌మ్య‌ాలు గా ప్రోత్స‌హించ‌డం కోసం ఫిల్మ్ టూరిజ‌మ్ మార్గాన్ని అనుస‌రించ‌డం. హెచ్) భ‌ద్ర‌మైన‌, గౌర‌వ పూర్వ‌క‌మైన, స్థిర‌మైన ప‌ర్య‌ట‌న ల‌ను ప్రోత్స‌హించ‌డం వంటివి భాగంగా ఉంటాయి. పూర్వ‌రంగం: భార‌త‌దేశం, బ‌ల్గేరియా లు ఇది వ‌ర‌కు 1994వ సంవ‌త్స‌రం మే నెల 26వ తేదీన ప‌ర్య‌ట‌న రంగం లో ఓ స‌హ‌కార ఒప్పంద పత్రం పైన సంత‌కాలు చేశాయి. 2017వ సంవ‌త్స‌రం లో బ‌ల్గేరియా నుండి సుమారు 5288 మంది యాత్రికులు భార‌తదేశ సందర్శనకు తరలివచ్చారు. భార‌త‌దేశానికి ఒక చ‌క్క‌టి ప‌ర్య‌ట‌క విప‌ణి అయిన బ‌ల్గేరియా తో అవ‌గాహ‌న పూర్వ‌క ఒప్పందం పై సంత‌కాలు చేయ‌డం ఆ దేశం నుండి భార‌త‌దేశానికి వ‌చ్చే పర్యటకుల సంఖ్య ను పెంచుకొనే అవకాశం అందిరానుంది.
వాతావరణ హిత న్యాయానిదే అంతిమ విజయం : పారిస్ ఒప్పందంపైన ప్రధాని ప్రకటన

ప్రపంచ నేతలందరి జ్ఞానానికి నిదర్శనమే పారిస్ ఒప్పందమని ప్రధాని శ్రీ నరేంద్ర మోదీ పేర్కొన్నారు. వాతావరణ మార్పులపై తాజాగా ముగిసిన పారిస్ సమావేశంలో వాతావరణ హిత న్యాయానిదే అంతిమ విజయమని ప్రధాని శ్రీ నరేంద్ర మోదీ పేర్కొన్నారు. వాతావరణ మార్పులను తగ్గించడానికిగాను కాప్-21లో లో జరిగిన సుదీర్ఘ చర్చలు, తదనుగుణంగా చేసుకున్న పారిస్ ఒప్పందం ప్రపంచ నేతలందరి జ్ఞానానికి నిదర్శనంగా నిలుస్తున్నాయని ప్రధాని అన్నారు. పారిస్ ఒప్పందపైన ప్రధాని పలు ట్వీట్లు చేసి, తన హృదయానుభూతులను ప్రజలతో పంచుకున్నారు. ఈ ఒప్పందంలో విజేతలు, పరాజితులు అంటూ ఎవరూ లేరని ఆయన అన్నారు. “వాతావరణ మార్పులను తగ్గించడానికిగాను జరిగిన సీఓపీ 21 చర్చలు, పారిస్ ఒప్పందం ప్రపంచ నేతల సమష్టి జ్ఞానానికి నిదర్శనం. వాతావరణ మార్పు అనేది ఒక సవాల్ లా నిలిచింది. అయితే, ఈ సవాలును ఎదుర్కోవడానికి ప్రతి దేశం ముందుకొచ్చి ఒక పరిష్కారం కనుగొనడానికిగాను శ్రమించిందని పారిస్ ఒప్పందం చాటిచెబుతోంది. పారిస్ ఒప్పందం తుది రూపం ఎవ్వరినీ విజేతలుగానో, లేక పరాజితులు గానో చూపడం లేదు. చివరకు వాతావరణ హిత న్యాయానిదే పైచేయి అయింది. పచ్చదనంతో నిండిన భవిష్యత్ కోసం మనందరం కలిసికట్టుగా కృషి చేస్తున్నామ”ని ప్రధాని ట్విటర్ లో పేర్కొన్నారు.
అక్రమ వినియోగం, మాదక ద్రవ్యాలు, మనసుమీద ప్రభావం చూపే పదార్ధాలు, రసాయనిక పదార్ధాల అక్రమ రవాణా వంటి నేరాలను రికట్టేందుకు భారత్, ఫ్రాన్స్ దేశాల మధ్య ఒక ఒప్పందాన్ని మంత్రిమండలి ఆమోదించింది.

అక్రమ వినియోగం, మాదక ద్రవ్యాలు, మనసుమీద ప్రభావం చూపే పదార్ధాలు, రసాయనిక పదార్ధాల అక్రమ రవాణా వంటి నేరాలను అరికట్టేందుకు భారత్, ఫ్రాన్స్ దేశాల మధ్య ఒక ఒప్పందానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన మంత్రిమండలి ఆమోదం తెలియజేసింది. రెండు దేశాల మధ్య – అక్రమ వినియోగం, మాదక ద్రవ్యాలు, మనసుమీద ప్రభావం చూపే పదార్ధాలు, రసాయనిక పదార్ధాల అక్రమ రవాణా వంటి నేరాలను – సమాచార మార్పిడి, నైపుణ్యం, సామర్ధ్య నిర్మాణం ద్వారా అరికట్టేందుకు పరస్పర సహకారాన్ని పెంపొందించుకోవడానికి ఈ ఒప్పందాన్ని ఉద్దేశించారు. తీవ్రవాదులకు అక్రమంగా అందుతున్న ఆర్ధిక సహాయాన్ని అందజేసే మార్గాలకు అంతరాయం కలిగించడంతో పాటు సమర్ధవంతమైన సంస్థాగత సంప్రదింపులను ప్రోత్సహించి, బహుళజాతి మాదక ద్రవ్యాల అక్రమ రవాణాను ఈ ఒప్పందం ద్వారా అరికట్టాలని కూడా యోచిస్తున్నారు.
స‌ర్దార్ ప‌టేల్ కు ప్ర‌ధాని నివాళి,  రాష్ట్రీయ  ఏక‌తా దివ‌స్ సంద‌ర్భంగా  ఐక్య‌తా ప‌రుగును ప్రారంభించిన ప్ర‌ధాని

స‌ర్దార్ వ‌ల్ల‌భాయ్ ప‌టేల్ జ‌యంతిని పుర‌స్క‌రించుకుని ప్ర‌ధాని శ్రీ న‌రేంద్ర మోదీ ఆయ‌న‌కు నివాళి అర్పించారు. న్యూఢిల్లీలోని రాజ్‌ప‌థ్‌లో భారీ సంఖ్య‌లో స‌మావేశ‌మైన యువ‌కులు, విద్యార్థుల‌ను ఉద్దేశించి ప్ర‌సంగిస్తూ భార‌త ఐక్య‌త‌కు స‌ర్దార్ ప‌టేల్ ఒక శ‌క్తిని ఇచ్చార‌ని చెప్పారు. స‌ర్దార్ ప‌టేల్ నిర్ణయాలు తీసుకునే విష‌యంలో ప్ర‌ద‌ర్శించిన అకుంఠిత దీక్ష‌, మొక్క‌వోని ప‌ట్టుద‌ల దుష్ట శ‌క్తుల దుశ్చ‌ర్య‌ల‌ను తిప్పికొట్టి ఆధునిక‌, స్వ‌తంత్ర భార‌త్ ఆవిష్కారానికి దోహ‌ద‌ప‌డ్డాయ‌ని ఆయ‌న అన్నారు. స‌ర్దార్ ప‌టేల్ మ‌న‌కు ఏక్ భార‌త్ అందించార‌ని, దాన్ని శ్రేష్ఠ భార‌త్‌గా తీర్చి దిద్దాల్సిన బాధ్య‌త మ‌న‌పై ఉన్న‌ద‌ని ఆయ‌న అన్నారు. 125 కోట్ల మంది భార‌తీయుల‌ను ముందుకు న‌డిపించే శ‌క్తి ఐక్య‌త‌, శాంతి, స్నేహ భావాలేన‌ని ఆయ‌న చెప్పారు. 1920 స‌మ‌యంలో అహ్మ‌దాబాద్ మేయ‌ర్‌గా స‌ర్దార్ ప‌టేల్ చేసిన సేవ‌ల‌ను ప్ర‌ధాని గుర్తు చేశారు. ఆ స‌మ‌యంలోనే స‌ర్దార్ ప‌టేల్ స్వ‌చ్ఛ‌త కోసం ప్ర‌చారోద్య‌మం చేప‌ట్ట‌డ‌మే కాకుండా మ‌హిళ‌ల‌కు 50 శాతం సీట్లు కేటాయించార‌ని ఆయ‌న చెప్పారు. రాష్ట్రాల‌ను కూడా భాగ‌స్వాముల‌ను చేస్తూ “ఏక్ భార‌త్‌, శ్రేష్ఠ్ భార‌త్” పేరిట ఒక కొత్త ప‌థ‌కం ఆవిష్క‌రించ‌నున్న‌ట్టు ఆయ‌న చెప్పారు. ఇందుకు రాష్ట్రాల‌తో సంప్ర‌దింపులు జ‌రుపుతున్న‌ట్టు ఆయ‌న తెలిపారు. ఈ ప‌థ‌కం కింద రెండు రాష్ట్రాలు ఐక్య భాగ‌స్వాములుగా మారి ఏడాది పాటు విద్యార్థుల‌ను ప‌ర‌స్ప‌రం పంపించుకుని సాంస్కృతిక బాంధ‌వ్యం ఏర్ప‌ర‌చుకుంటాయ‌ని ప్ర‌ధాని అన్నారు. దీని వ‌ల్ల ఆ రెండు రాష్ట్రాల‌ ప్ర‌జ‌లు ఒక‌రిపై ఒక‌రు అవ‌గాహ‌న పెంచుకునేందుకు, మ‌రింత స‌న్నిహితం అయ్యేందుకు బాట ప‌డుతుంద‌ని ఆయ‌న చెప్పారు. ఇలా రాష్ట్రాల‌న్నీ ప్ర‌తీ యేటా భాగ‌స్వామ్యాలు విస్త‌రించుకోగ‌లుగుతాయ‌ని ఆయ‌న అన్నారు. స్వ‌ర్గీయ ప్ర‌ధాని శ్రీ‌మ‌తి ఇందిరాగాంధీ వ‌ర్థంతి సంద‌ర్భంగా ప్ర‌ధాని ఆమెకు నివాళి అర్పించారు. అలాగే అక్క‌డ స‌మావేశ‌మైన ప్ర‌జ‌ల‌తో ఐక్య‌తా ప్ర‌తిజ్ఞ చేయించారు. అనంత‌రం ఐక్య‌తా ప‌రుగును ప్రారంభించారు. ఢిల్లీ లెఫ్టినెంట్ గ‌వ‌ర్న‌ర్ శ్రీ‌ న‌జీబ్ జంగ్‌, ముఖ్య‌మంత్రి శ్రీ అర‌వింద్ కేజ్రీవాల్, కేంద్ర మంత్రులు శ్రీ రాజ్‌నాథ్ సింగ్‌, శ్రీ వెంక‌య్య‌నాయుడు పాల్గొన్నారు.